text: Gratis koncert åbner nyt universitet i Kolding
  11 juni 2014 kl. 13.31
  Åbningen af Syddansk Universitet nye campus i Kolding markeres med en gratis koncert, hvor Wafande, Duné og Magtens Korridorer kommer og spiller.
  Efter sommeren kan studerende og ansatte flytte ind i et nyt byggeri, der rejser sig seks etager over Koldings bymidte og Kolding Å. Den begivenhed markeres med en gratis koncert, hvor ikke kun studerende er velkomne.
  - Universitet er for de unge i 20'erne og derfor vil vi gerne lave en koncert for lige netop dem. Men alle andre, der kan lide Magtens Korridorer, WAFANDE og DUNÈ er naturligvis også velkommen. Vi håber, at rigtig mange kommer til at bruge og besøge vores nye universitet, og vi vil gerne begynde med et ordentligt brag, siger Campusleder Per Krogh Hansen.
  Koncerten foregår på en midlertidig scene på parkeringspladsen ved Syddansk Universitet på Buen i Kolding, fredag den 19. september fra klokken 17 til 23. Der sælges øl, vand og mad fra boder på koncertpladsen.
  Program
  Kl. 17.15: Los FugitivesKl. 18.30: WAFANDEKl. 20.00: DUNÈKl. 21:45: Magtens Korridorer
  
  19 sep. Magtens Korridorer,WAFANDE og DUNÈ vil sammen med flere tusinde studerende åbne det nye #SDU Campus i Kolding pic.twitter.com/63qRMHQTM6
  
  